запозната(и) с разпоредбите на член 14, параграф 1, буква а) от Регламента за сливанията.“
 ПРИЛОЖЕНИЕ III
 ФОРМУЛЯР „RS“
 (RS = мотивирано искане на основание член 4, параграфи 4 и 5 от Регламент (ЕО) No 139/2004 на Съвета)
 ФОРМУЛЯР„RS“ ЗА МОТИВИРАНИ
 ИСКАНИЯ СЪГЛАСНО ЧЛЕН 4, ПАРАГРАФИ 4 И 5 ОТ РЕГЛАМЕНТ (ЕО) No 139/2004 НА СЪВЕТА
 ВЪВЕДЕНИЕ
 1.1. Цел на настоящия формуляр „RS“
 В настоящия формуляр „RS“ се определя информацията, която предявяващите страни трябва да предоставят, когато представят мотивирано искане за препращане преди подаването на уведомление на основание член 4, параграф 4 или 5 от Регламент (ЕО) No 139/2004 на Съвета от 20 януари 2004 г. относно контрола върху концентрациите между предприятия (75) (наричан по-долу „Регламента за сливанията“).
 Обърнете внимание на Регламента за сливанията и Регламент (ЕО) No 802/2004 на Комисията (76) (наричан по-долу „Регламент за прилагане“), към който е приложен настоящият формуляр „RS“. Текстът на тези регламенти, както и на други документи от значение можете да намерите на страницата за конкуренция в уебсайта на Комисията. Обърнете внимание също така на съответните разпоредби в Споразумението за Европейското икономическо пространство (77) (наричано по-долу „Споразумението за ЕИП“).
 Безспорно информацията, която се изисква в настоящия формуляр „RS“, е значителна по обем. Въпреки това опитът е показал, че в зависимост от особеностите на случая, за целесъобразно мотивирано искане невинаги е необходима цялата информация. Поради това ако считате, че определена информация, която се изисква в настоящия формуляр „RS“, може да не е необходима за мотивираното искане във Вашия случай, Ви приканваме да поискате Комисията да Ви освободи от задължението да предоставите тази информация. За повече подробности вж. точка 1.3, буква д) от уводната част.
 Комисията предлага на предявяващите страни възможността да установят доброволни контакти с цел да бъде подготвена официалната процедура за подаване на настоящия формуляр „RS“. Установяването на контакти преди уведомяването е изключително ценно както за предявяващите страни, така и за Комисията, по-специално за определянето на точния обем информация, необходим за изготвянето на мотивираното искане, и в повечето случаи това води до съществено намаляване на обема на изискваната информация. В тази връзка страните се приканват да се консултират доброволно с Комисията и със съответната(ите) държава(и) членка(и) или държава(и) от ЕАСТ по отношение на адекватността на обхвата и вида на информацията, с която възнамеряват да обосноват своето мотивирано искане.
 Страните могат да направят справка с документа „Най-добри практики за осъществяването на процедурата при контрола на концентрациите в ЕС“, изготвен от генерална дирекция „Конкуренция“ (ГД „Конкуренция“) на Европейската комисия, който са публикува на уебсайта на ГД „Конкуренция“, актуализира се периодично и в който се предоставят насоки относно контактите преди уведомяването и изготвянето на уведомленията и мотивираните искания.
 1.2. Лица, които имат право да предявяват мотивирано искане
 В случай на концентрация по смисъла на член 3, параграф 1, буква а) от Регламента за сливанията или на придобиване на съвместен контрол над предприятие по смисъла на член 3, параграф 1, буква б) от Регламента за сливанията мотивираното искане се изготвя съвместно от участниците в концентрацията или от страните, които придобиват съвместен контрол, в зависимост от случая.
 В случай на